Panhard AML

**Panhard AML** je lahko oklopno vozilo s 4×4 pogonom koje proizvodi francuska automobilska industrija Panhard. Vozilo može biti opremljeno s 90&nbsp;mm topom ili 60&nbsp;mm minobacačem kao glavnim oružjem. AML ima opremu za rad noću te moderni telekomunikacijski sistem.

## Razvoj
Tokom 1950-ih francuska vojska je u velikim količinama koristila britansko oklopno vozilo Ferret. Uprkos tome, došlo se do ideje da Francuska proizvodi vlastito oklopno vozilo tako da je auto-industrija Panhard 1960. godine započela s proizvodnjom AML-a. Panhard je proizveo preko 4.000 vozila za domaće i inozemno tržište. Tako su se modeli AML 60/90 prodavali u preko 40 zemalja dok se u Južnoj Africi na temelju licence proizvelo 1.300 AML 60/90 kao Eland 60 i Eland 90.
Za irsku vojsku je proizveden redizajnirani Panhard AML s dizelskim motorom.

Panhard je i razvio verziju oklopnog transportera odnosno Panhard M3. Taj model s AML-om dijeli 95% dijelova čime se na inostranom tržištu htjelo potaknuti mnoge zemlje da koriste oba modela (zbog manjih operativnih troškova).

## Verzije
Sve verzije imaju istu konfiguraciju: vozač sjedi u prednjem dijelu vozila, ostala 2 člana posade u kupoli, vrata se nalaze s bočne strane, a motor je u stražnjem dijelu vozila.
***AML 60**: model sa 60&nbsp;mm minobacačem i 7,62&nbsp;mm mitraljezom.
***AML 60 HE 60-7**: model sa 60&nbsp;mm minobacačem i dva 12,7&nbsp;mm mitraljeza.
***AML 60 HE 60-12**: model sa 60&nbsp;mm minobacačem i 12,7&nbsp;mm mitraljezom.
***AML 60 HE 60-20**: model sa 60&nbsp;mm minobacačem i 20&nbsp;mm topom.
***AML 60 S530**: vozilo dizajnirano za protivvazdušnu borbu s 20&nbsp;mm topovima. Koristi se u Venecueli.
***AML 90**: model s 90&nbsp;mm topom.
***AML 90 Lynx**: model s 90&nbsp;mm GIAT F1 topom, opremom za rad noću i laserom.
***Eland 60**: južnoafrička licencna verzija modela AML 60 HE60-7.
***Eland 90**: južnoafrička licencna verzija modela AML 90.
***AML 20**: verzija za irsku vojsku s 20&nbsp;mm topom koja je zamijenila postojeći AML 60.
***Panhard M3**: Panhard AML dizajniran kao oklopni transporter.

## Operativna upotreba
U razdoblju od 1970. do 1972. Libanu su dostavljena 52 vozila te su korištena tokom Libanskog građanskog rata.

Tokom Falklandskog rata, argentinski 181. motorizovani eskadron je koristio 12 AML-90. Također, nije poznat broj vozila koja su korištena tokom borbi pokraj glavnog grada Port Stanleyja. Argentina je svoje AML-ove koristila u borbama protiv britanske vojske koja je bila opremljena s vlastitim FV107 Scimitar i FV101 Scorpion vozilima. Britanskom pobjedom i povlačenjem Argentinaca iz Port Stanleyja, ostavljena su mnoga AML 90 vozila.

Vojska El Salvadora koristila je AML 90 tokom borbi protiv komunističkih pobunjenika 1980-ih i početkom 1990-ih.

## Ratovi 
Panhard AML i sve njegove verzije su korištene u brojnim ratovima diljem svijeta. Neki od ratova u kojima je ovo lako oklopno vozilo upotrebljavano su:

*Portugalski kolonijalni rat (1961. - 1975.)
*Mozambijski rat za neovisnost (1964. - 1974.)
*Rodezijski rat (1964. - 1979.)
*Šestodnevni rat (lipanj 1967.)
*Nemiri u Sjevernoj Irskoj (kraj 1960-ih - 1998.)
*Libanski građanski rat (1975. - 1990.)
*Zapadnosaharski rat (1975. - 1991.)
*Angolski građanski rat (1975. - 2002.)
*Falklandski rat (april - juni 1982.)

## Korisnici 
### Postojeći korisnici 
thumb|desno|Argentinski AML-90
thumb|desno|Južnoafrički Eland Mk7

### Bivši korisnici 
*: u kambodžanskoj službi je između 1960. i 1975. bio nepoznat broj AML-60 i AML-90.
*: 56 AML-60.
*20px Nacionalna fronta za oslobođenje Angole (FNLA): tokom Angolskog građanskog rata FNLA je koristila najmanje dva AML-ova oklopna vozila (nepoznate verzije) opremljenih s 76&nbsp;mm topovima.
*
*25px Rodezija: do 1979. Rodezija je raspolagala s 34 Eland 90 i Eland 60 oklopnjaka koji su dodijeljeni novonastalim državama.
*: 29 AML-90
*: 118 vozila.
*
*
*
*: 140 AML-60 i AML-90.

## Reference
Kategorija:Oklopni transporteri
Kategorija:Industrija u Francuskoj